আগুনের পরশমণি ছোঁয়াও প্রাণে
আগুনের পরশমণি ছোঁয়াও প্রাণে হল একটি জনপ্রিয় রবীন্দ্রসংগীত। এই গানটি রবীন্দ্রনাথ ঠাকুরের গীতি-সংকলন গীতবিতান গ্রন্থের ‘পূজা’ পর্যায়ভুক্ত ‘দুঃখ’ উপপর্যায়ের গান। এটি ‘পূজা’ পর্যায়ের ২১২ সংখ্যক গান। রবীন্দ্রসংগীতের স্বরলিপি-সংকলন স্বরবিতান গ্রন্থের ৪৩শ খণ্ডে এই গানটির স্বরলিপি প্রকাশিত হয়েছে। গানটি রবীন্দ্রনাথের ৫৩ বছর বয়সের রচনা। এটি রবীন্দ্রনাথের গীতালি কাব্যগ্রন্থের ১৮ সংখ্যক কবিতা।